Държавен вестник, бр. 35, 2011 г., стр. 41

БРОЙ  35	
Д Ъ Р Ж А В Е Н  В Е С Т Н И К 	
СТР.  41  
САА лаборатории, транспортните контейнери 
се предават на изпълнителния директор на 
Антидопинговия център или на упълномоще­
но от него длъжностно лице за съхраняване 
в централната станция за допингов контрол. 
Контейнерите с проби се съхраняват при под­
ходяща температура в хладилна камера, която 
се заключва от изпълнителния директор на 
Антидопинговия център или от упълномощено 
от него длъжностно лице.
Чл. 35. (1) Предаването на пробите в акре­
дитирана от САА лаборатория заедно с пред­
назначената за лабораторията документация се 
извършва с формуляра по чл. 34, ал. 3. 
(2) Членът на антидопинговия екип предава 
на председателя на Контролно-медицинската 
комисия документацията от взетите проби, 
която не е предназначена за акредитираната от 
САА лаборатория, доклад по образец, утвърден 
от САА и публикуван на интернет страницата 
на Антидопинговия център, и допълнителния 
формуляр, утвърден от САА и публикуван на 
интернет страницата на Антидопинговия център, 
в случай на необходимост. 
Раздел III
Анализ на проби и процедури по първоначално 
разглеждане на резултати
Чл. 36. (1) Изпълнителният директор на 
Антидопинговия център по предложение на ди­
ректора на Лабораторията за допингов контрол 
утвърждава вътрешни правила на лабораторията 
за приемане, проследяване и освобождаване на 
проби, съобразени с Международния стандарт 
за лаборатории и техническите документи към 
него.
(2) Вътрешните правила на Лабораторията за 
допингов контрол включват и образци от доку­
менти за надлежно отразяване на приемането, 
проследяването и освобождаването на проби. 
Чл. 37. (1) Пробите се приемат за анализ от 
служител на акредитирана от САА лаборато­
рия, който проверява целостта на пломбата на 
транспортния контейнер, целостта на пробите, 
както и документите, придружаващи пробите.
(2) Пробите се приемат от акредитирана 
от САА лаборатория в специално закодирани 
бутилки с уникален номер, осигуряващи ано­
нимността на спортиста.
(3) Предадените проби се анализират, ако 
няма причини за отказ от страна на акредити­
раната от САА лаборатория.
(4) Акредитираната от САА лаборатория от­
казва анализиране на проба в следните случаи: 
1. липсва или е нарушена целостта на плом­
бата върху транспортния контейнер;
2. нарушена е целостта на бутилката с 
пробата;
3. представена е проба без съпътстващи 
документи;
4. в документите, съпровождащи пробите, 
или върху самите проби е отбелязано името, 
поставен е подпис, инициали или друг знак, 
който би могъл да разкрие самоличността на 
спортиста;
5. съществуват различия между кодовите 
номера на пробите и тези, записани в придру­
жаващите ги документи;
6. съществуват видими разлики между урин­
ните проби „А“ и „Б“ – цвят, мътност, наличие 
на утайка;
7. количеството и рН на уринната проба са 
различни от изискванията на Международния 
стандарт за лаборатории;
8. уринните проби са с относително тегло, 
по-малко от 1,005, измерено с рефрактометър 
в акредитираната от САА лаборатория след 
отварянето на проба „А“.
(5) Отказът за анализиране на пробата или 
пробите се вписва в съответните документи 
по чл. 36, ал. 2.
(6) Отказът за изследване на пробата или 
пробите се съобщава на заинтересованата ан­
тидопингова организация.
(7) Пробите, за които е отказано изследва­
не, се съхраняват при подходящи условия от 
акредитираните от САА лаборатории за срок 
3 месеца считано от датата на предаване на 
съответния документ по чл. 36, ал. 2 на Анти­
допинговия център и/или на заинтересованата 
антидопингова организация.
Чл. 38. (1) За установяване наличието на 
забранени субстанции, техни метаболити или 
маркери по чл. 6, ал. 1, т. 1 Антидопинговият 
център изпраща проби за анализ в акредитирани 
от САА лаборатории. 
(2) Пробите по ал. 1 се анализират за откри­
ване на забранени субстанции или забранени 
методи от Списъка на забранените субстанции 
и методи, както и на други субстанции съгласно 
разпореденото от САА във връзка с нейната 
Програма за наблюдение или за подпомагане 
на Антидопинговия център или националните 
организации при профилирането на необходи­
мите параметри в урината, кръвта или друга 
биологична течност/тъкан, взета от спортист, 
включително ДНК или геномно профилиране 
с антидопингова цел.
(3) Пробите не могат да бъдат използвани 
за цели извън описаните в ал. 2 без писмено­
то съгласие на спортиста. Пробите, които със 
съгласието на спортиста се използват за цели 
извън посочените в ал. 2, не бива да съдържат 
никакви идентификационни знаци, които биха 
могли да доведат до разкриване самоличността 
на съответния спортист. 
(4) Дадена проба може да бъде анализирана 
повторно за целите на ал. 2 по всяко време 
само при разпореждане на антидопинговата 
организация, взела пробата, или на САА. Ус­
ловията и обстоятелствата, при които дадена